ජ්‍යෝතිකා

ජ්‍යෝතිකා සරවණන් (විවාහයට පෙර ජ්‍යෝතිකා සදානා; උපත 1977 ඔක්තෝබර් 18) යනුවෙන් හැඳින්වෙන්නේ ප්‍රධාන වශයෙන් දෙමළ චිත්‍රපටවල පෙනීසිටින ඉන්දියානු නිළියකි.Jo Jo Jyothika ... – Jyothika – Suriya – Tamil Movie News. Behindwoods.com (18 October 2012). Retrieved on 12 December 2012. මීට අමතරව ඇය ඇතැම් කන්නඩ, මලයාලම්, තෙලිඟු සහ හින්දි චිත්‍රපට සඳහා දායක වී ඇත.

ඇය බොලිවුඩය වෙත පිවිසියේ ප්‍රියදර්ශන් විසින් අධ්‍යක්ෂනය කළ හින්දි චිත්‍රපටයක් වූ ඩෝලි සාජා කේ රඛ්නා තුළිනි. ඇයව හොඳම කෝඩුකාර නිළිය සඳහා ෆිල්ම්ෆෙයාර් සම්මානය සඳහා ද සලකා බැලුණේ, ඇගේ ප්‍රථම දෙමළ චිත්‍රපටය වූ වාලි සහ ඇගේ ප්‍රථම තෙලිඟු චිත්‍රපටය වූ චිරන්ජීවි සමග ප්‍රධාන චරිත නිරූපණය කළ තාගෝර් චිත්‍රපටයටත් පෙරයි.

ජ්‍යොතිකා විචාරක පැසසුමට පාත්‍ර වූයේ පේරාලගන් චිත්‍රපටයේ ඇය නිරූපණය කළ අන්ධ කාන්තා චරිතය, චන්ද්‍රමුඛී චිත්‍රපටයේ චන්ද්‍රමුඛී සහ ගංගා චරිත, මොලි චිත්‍රපටයේ ගොලු බිහිරි යුවතියගේ චරිතය සහ 36 වයදිනිලේ චිත්‍රපටයේ මැදිවියේ කාන්තා චරිතය හේතුවෙනි. කෙසේනමුත්, ඇගේ රංගන දිවියේ හැරවුම් ලක්ෂ්‍ය වූයේ වාලි (1999) සහ කුෂි (2000) යන චිත්‍රපට ලද සාර්ථකත්වයයි. ඇගේ රංගන දිවියේ උච්චස්ථානයේ ඇය පචෛකිලි මුතුචරම් (2006) චිත්‍රපටයේ දුෂ්ට චරිතයක් නිරූපණය කිරීමට එකඟවූවා ය.http://www.sify.com/movies/pachaikili-postponed-news-tamil-kkfvfajhfehsi.htmlhttp://www.behindwoods.com/features/Topten/top-10-movies/tamil-cinema-topten-movie-pachaikili-muthucharam.html

වාලි චිත්‍රපටයේ රංගනය වෙනුවෙන් ඇය සිය ප්‍රථම ෆිල්ම්ෆෙයාර් සම්මානය වූ  හොඳම කෝඩුකාර නිළිය සඳහා ෆිල්ම්ෆෙයාර් සම්මානය – දකුණ සම්මානය හිමි කරගත්තා ය. කුෂි චිත්‍රපටය වෙනුවෙන් ඇය ෆිල්ම්ෆෙයාර් හොඳම දෙමළ නිළිය සම්මානය හිමිකරගත්තා ය. අන් අනතුරුව එළැඹි සාර්ථක චිත්‍රපට මාලාව හේතුවෙන් ඇය ප්‍රමුඛත්වයට පත්වූවා ය. මෙහි දී කුෂි, ධූල්,  තෙනාලි, තිරුමලෛ, ඩුම් ඩුම් ඩුම්, ස්නේගිතියේ, කාක කාක, පේරාලගන්, චන්ද්‍රමුඛී, June R, පචෛකිලි මුතුචරම්, මොලි සහ 36 වයදිනිලේ යන චිත්‍රපට ප්‍රධාන විය.

වසර ගණනාවක් පෙම් සබැඳියාවකින් අනතුරුව 2006 සැප්තැම්බර් 11 දින නළු සූරියා සමග විවාහ වීමෙන් පසුව ඇය ක්ෂේත්‍රයෙන් ඉවත් වූවා ය. මේ වනවිට ඇය ක්ෂේත්‍රයේ උච්චස්ථානයේ පසුවූවා ය. ඔහු සමග ඇය චිත්‍රපට හතක චරිත නිරූපණය කොට තිබිණි. ඇය ෆිල්ම්ෆෙයාර් සම්මාන තුනක්, තමිල් නාඩු ප්‍රාන්ත චිත්‍රපට සම්මාන තුනක්, දිනකරන් සම්මාන හතරක්, සිනෙමා එක්ස්ප්‍රස් සම්මාන, අන්තර්ජාතික දෙමළ චිත්‍රපට සම්මාන ඇතුළු සම්මාන සහ නිර්දේශ ගණනාවක් හිමි කරගෙන ඇත. මීට අමතරව ඇය කලෛමාමණි සම්මානලාභිනියක ද වේ.Kalaimamani Awards for 123 persons announced  The Hindu, 15 February 2006.

ඇය චිත්‍රපට ක්ෂේත්‍රය වෙත සිය ආගමනය සනිටුහන් කළේ 36 වයදිනිලේ (2015) චිත්‍රපටය තුළිනි. මේ වෙනුවෙන් ඇය විචාරකයන් වෙතින් යහපත් ප්‍රතිචාර හිමි කරගත් අතර, ඇගේ රංගනය වෙනුවෙන් ඇය හොඳම නිළිය සඳහා ෆිල්ම්ෆෙයාර් විචාරක සම්මානය ද හිමි කරගත්තා ය‍. ෆිල්ම්ෆෙයාර් දකුණු සම්මාන උළෙලේ හොඳම නිළිය ප්‍රවර්ගයෙන් වැඩිම නිර්දේශ සංඛ්‍යාවක් හිමි කරගත් නිළිය ද ඇයයි.Sangeetha Seshagiri (14 August 2014) Jyothika's Comeback: 'Mozhi' Actress to Star in 'How Old Are You' Remake. ibtimes.co.in එසේම හොඳම නිළිය සඳහා ෆිල්ම්ෆෙයාර් සම්මානය - දෙමළ සහ හොඳම නිළිය සඳහා ෆිල්ම්ෆෙයාර් විචාරක සම්මානය යන සම්මාන ද්විත්වයම හිමි කරගත් පළමු නිළිය ද ඇයයි.

මුල්කාලීන සහ පෞද්ගලික දිවිය
ජ්‍යෝතිකා උපත ලැබූයේ චිත්‍රපට නිෂ්පාදකයකු වූ චන්දර් සදානා සහ සීමා සදානාට දාව ඉන්දියාවේ මුම්බායිහි ය. නිළියක වන නාග්මා ඇගේ අර්ධ-සොයුරියයි. ඇය සිය පාසල් අධ්‍යාපනය හදාළේ මුම්බායේ ලර්නර්’ස් ඇකඩමිය වෙතිනි. පසුව ඇය මුම්බායේ මිථිබායි විද්‍යාලයෙන් මනෝවිද්‍යාව හැදෑරුවා ය. මීට අමතරව ඇයට රෝෂිනී (උපන් නම රාධිකා) නම් සොයුරියක ද, ප්‍රියදර්ශන් වෙනුවෙන් සහකාර අධ්‍යක්ෂක ලෙස කටයුතු කරන සුරාජ් නම් සොහොයුරකු ද වේ.

2006 සැප්තැම්බර් 11 දින ජ්‍යෝතිකා නළු සූරියා සමග විවාහ වූවා ය. ඔවුන් දෙදෙනා එක්ව චිත්‍රපට හතක රංගනයෙහි යෙදී තිබිණි. මෙම චිත්‍රපට වූයේ පූවෙල්ලම් කේට්ටුප්පාර්, උයිරිලේ කලන්තතු, කාක කාක, පේරාලගන්, මායවි, June R සහ සිල්ලුනු ඔරු කාදල් චිත්‍රපටයි. මෙම යුවළට මේ වනවිට දරුවන් දෙදෙනකු සිටින අතර, ඔවුන් දියා (උපත 2007 අගෝස්තු 10) නම් දියණියක සහ දේව් (2010 ජූනි 7) නැමැති පුත්‍රයෙකි.Surya-Jyothika Son’s name is Dev. chennai365.com (21 July 2010)

වෘත්තිය

 1998–2002 
ඇය රංගන ක්ෂේත්‍රයට පිවිසියේ ප්‍රියදර්ශන් විසින් අධ්‍යක්ෂණය කළ හින්දි චිත්‍රපටයක් වූ ඩෝලි සාජා කේ රඛ්නා තුළිනි. මෙය ආර්ථික අතින් එතරම් සාර්ථකත්වයට පත්නොවිණි. India Today පුවත්පත සමග 2000දී පැවති සම්මුඛ සාකච්ඡාවක දී, ප්‍රියදර්ශන් පැවසූයේ ‍එම චිත්‍රපටය අවහිර වීමෙන් පසුව තමන් "පීඩනයට ලක්වූ බවයි". ඇයව හොඳම කෝඩුකාර නිළිය සඳහා ෆිල්ම්ෆෙයාර් සම්මානය වෙත නිර්දේශ වුව ද, එම සම්මානය හිමි වූයේ දිල් සේ.. චිත්‍රපටයේ ප්‍රීති සින්ටා හටයි.

ඇගේ පළමු චරිතය වූ වාලි (1999) චිත්‍රපටයේ චරිතය වෙනුවෙන් ඇය හොඳම ‍කෝඩුකාර නිළිය සඳහා ෆිල්ම්ෆෙයාර් සම්මානය - දකුණ, සහ දිනකරණ් හොඳම කෝඩුකාර නිළිය, සිනෙමා එක්ක්ප්‍රස් හොඳම දෙමළ නවක නිළිය සඳහා වන සම්මානය ද හිමිකරගත්තා ය. එසේම ඇය "අමුදා සුරාභි" හොඳම නවක නිළිය සම්මානය ද හිමි කරගත්තා ය. පසුව එම වර්ෂයේම, ඇය පූවෙල්ලම් කේට්ටුප්පාර් චිත්‍රපටයේ ප්‍රධාන චරිත නිරූපණය කළා ය. මෙහි ඇය විසින් නිරූපණය කළේ එහි ප්‍රධාන නළුවාට පෙම්කරන තැනැත්තියකගේ චරිතයයි. මෙහි ප්‍රධාන නළුවා වූයේ ඇගේ සැමියා වූ සූරියායි. කුෂි චිත්‍රපටය ලද සාර්ථකත්වය ඇගේ දිවියේ හැරවුම් ලක්ෂ්‍යයක් විය.Slap in the face for Kamal. Rediff.com (18 August 2000). Retrieved on 12 December 2012. 2000 සහ 2002 අතර කාලයේ සාර්ථක චිත්‍රපට මාලාවකටම ඇය දායකත්වය සැපයුවා ය. මේ අතර මුගවරී, ඩුම් ඩුම් ඩුම් සහ ස්නේගිතියේ චිත්‍රපට ප්‍රධාන වේ. මෙහි වීරයාගේ චරිතය සේම ඇගේ චරිතය ද අතිශයින් වැදගත් විය. මෙම කාලයේම ඇය කමල් හාසන් සමග විනෝදාත්මක චිත්‍රපටයක් වූ තෙනාලි චිත්‍රපටයට දායක වූවා ය. කුෂි චිත්‍රපටයේ රංගනය වෙනුවෙන් ඇය ෆිල්ම්ෆෙයාර් හොඳම දෙමළ නිළිය සම්මානය සහ සිනෙමා එක්ස්ප්‍රස් හොඳම නිළිය සඳහා සම්මානය - දෙමළ යන සම්මාන හිමි කරගත්තා ය. Rhythm චිත්‍රපටයේ ඇගේ චරිතය කුඩා එකක් වුව ද, එය පුළුල් පැසසුමට ලක් විය."We Rise fast, fall fast": Jyothika. Cinematoday2.itgo.com. Retrieved on 12 December 2012. කුෂි චිත්‍රපටයේ සාර්ථකත්වයෙන් පසු, ඇය Friends චිත්‍රපටයේ ප්‍රධාන චරිත නිරූපණය සඳහා තෝරාගැනුණේ විජේ සමග ය. නමුත් පසුව ඒ සඳහා දේවයාණි තෝරාගැනිණි.Friends. Cinematoday2.itgo.com. Retrieved on 12 December 2012. ඇය පළමුවරට මණි රත්නම් සමග කටයුතු කළේ ඔහුගේ නිෂ්පාදන සමාගම වූ මැඩ්‍රාස් ටෝකීස්හි ප්‍රේමනීය ප්‍රහසන චිත්‍රපටයක් වූ ඩුම් ඩුම් ඩුම් චිත්‍රපටයේ රාංගනයේ යෙදෙමිනි. මෙහි ඇය සහ මාධවන් විසින් ප්‍රධාන චරිත නිරූපණය කළ අතර, මෙම චිත්‍රපටය විචාරක පැසසුමට ලක් විය. මෙය තමිල් නාඩුවේ පමණක් නොව, එහි හඬකැවූ ප්‍රභේදය සමගින් ආන්ධ්‍ර ප්‍රදේශයේ ද සාර්ථකත්වයට පත් විය.Runaway success? . The Hindu (18 September 2002). Retrieved on 12 December 2012.Telugu Cinema – Review – Dum Dum Dum – Madhavan, Jyotika – Mani Ratnam – Perumal – Karthik Raja – veturi. Idlebrain.com (21 September 2001). Retrieved on 12 December 2012. මීට අමතරව ඇය කන්නඩ චිත්‍රපට කර්මාන්තයට දායක වූයේ උපේන්ද්‍රා සමග රංගනයේ යෙදුණු නගරාහවු චිත්‍රපටය තුළිනි.Nagarahavu Cast & Crew, Nagarahavu Star Cast, Actor, Actress, Director . entertainment.oneindia.in. Retrieved on 12 December 2012. මෙහි ඇය ද්විත්ව චරිත නිරූපණයක් සිදුකළා ය.  පසුව ඇය ප්‍රියදර්ශන් විසින් අධ්‍යක්ෂණය කළ දෙමළ සංත්‍රාස චිත්‍රපටයක් වූ ස්නේගිතියේ සඳහා දායක විය. මෙය සියලුම දකුණු ඉන්දීය භාෂාවලින් නිර්මාණය කෙරිණි.The dancing brush. Rediff.com (11 August 2000). Retrieved on 12 December 2012.Ladies Only. Rediff.com (31 March 2000). Retrieved on 12 December 2012.

2003–2006
2003දී ඇය වික්‍රම් සමග ධූල් චිත්‍රපටයේත්, සූරියා සමග කාක කාක චිත්‍රපටයේත් සහ විජේ සමග තිරුමලෛ චිත්‍රපටයේත් ප්‍රධාන චරිත නිරූපණය සිදුකළා ය. මේ සියල්ල බොක්ස් ඔෆීස් අතින් සාර්ථක විය. මින් කාක කාක චිත්‍රපටය ඇගේ රංගන දිවියේ දැවැන්ත සන්ධිස්ථානයක් ලෙස සැලකේ. ධූල් සහ කාක කාක චිත්‍රපටවල රංගනය හේතුවෙන් ඇය දකුණු ෆිල්ම්ෆෙයාර් සම්මාන සඳහා නිර්දේශ වූවා ය. අන්තර්ජාතික දෙමළ චිත්‍රපට සම්මාන උළෙලේ දී හොඳම නිළිය සඳහා විශේෂ ජූරියේ සම්මානය ඇයට හිමි විය.http://www.bollywoodsargam.com/bollywood_news.php?newsstory=31139767--0-latest-Suryah__Jothika_say_no_to_ITFA_awards_bollywood_news.html  ධූල්, කාක කාක සහ තිරුමලෛ චිත්‍රපට වසරේ ඉහළම චිත්‍රපට 10 අතරට පැමිණීමට සමත් විය. ද හින්දු පුවත්පත රචනා කළේ ඇය "සැබැවින්ම කොලිවුඩයේ අවිවාදිත රැජින" බවයි.Reel of fortune . The Hindu (29 December 2003). Retrieved on 28 December 2013. රංගනය කෙරෙහි ඇගේ කැපවීම හේතුවෙන් නළු වික්‍රම් විසින් ඇයව හැඳින්වූයේ කමල් හාසන් ආර්යාව ලෙසයි. 2004දී, ඇය සූරියා සමගින් විචාරක පැසසුමට පත් පේරාලගන් චිතපටයේ ද්විත්ව චරිත නිරූපණය කළා ය. මෙහි දී ඇය දිනකරණ් හොඳම නිළිය සම්මානය, තමිල් නාඩු ප්‍රාන්ත හොඳම නිළිය සම්මානය, ෆිල්ම්ෆෙයාර් හොඳම නිළිය නිර්දේශ වීම ඇතුළු සම්මාන කිහිපයක් හිමි කරගත්තා ය. 2005දී, ඇය මන්මදන් චිත්‍රපටයේ රංගනයේ යෙදුණේ සිලම්බරසන් සමගිනි.Jyothika. BizHat.com තෙලිඟු චිත්‍රපටයක් වූ තාගෝර් චිත්‍රපටයේ ඇය ප්‍රධාන චරිත නිරූපණයෙන් දායක වූයේ චිරන්ජීවි ද සමගයි. ආර්ථික වශයෙන් සාර්ථකත්වයට පත් මෙය අන්තර්ජාතික ඉන්දියානු චිත්‍රපට ඇකඩමි සම්මාන උළෙලේ දී තිරගත විය.

ඇගේ වඩාත් සාර්ථකම චිත්‍රපටය වූයේ රජිනිකාන්ත රැඟූ චන්ද්‍රමුඛී නම් 2005 චිත්‍රපටයයි. මෙහි ඇය චන්ද්‍රමුඛී නම් චරිතය නිරූපණය කළා ය. චන්ද්‍රමුඛීහි රංගන ප්‍රතිභාව වෙනුවෙන් ඇය සම්මාන ගණනාවක් හිමි කරගත් අතර තමිල් නාඩු ප්‍රාන්ත චිත්‍රපට සම්මානයක් සහ ෆිල්ම්ෆෙයාර් සම්මාන නිර්දේශයක් ද මීට ඇතුළත් ය. භද්‍රන් විසින් අධ්‍යක්ෂණය කළ උදයොන් චිත්‍රපටයේ මෝහන්ලාල් සමග රංගනයේ යෙදීමට ඇයට අවස්ථාවක් හිමිවූ නමුත්, දෙමළ චිත්‍රපටවල කාර්ය බහුලත්වය හේතුවෙන් ඇයට එයට දායක විය නොහැකි විය. 2006 වර්ෂයේ ඇගේ පළමු චිත්‍රපටය වූයේ සිලම්බරසන් ප්‍රධාන චරිත නිරූපණය කළ සරවණා චිත්‍රපටයයි. මෙය මන්මදන් චිත්‍රපටයෙන් පසුව තිරගත වූවකි. June R චිත්‍රපටයේ ඇගේ චරිතය චිත්‍රපටය මුදාහැරීමටත් පෙර ඇගයුමට ලක් විය.Metro Plus Chennai / Cinema : Hits all the way. The Hindu (28 July 2005). Retrieved on 12 December 2012. ජ්‍යෝතිකාගේ අංගනය මනාව ඔපමට්ටම් වී ඇති අතර, හෘදයාංගම ලෙසින් ඉදිරිපත් කරන්නී ය. ඇය ඇගේ හැඟීම් අලංකෘත ලෙසින් ඉදිරිපත් කරන්නී ය.June R Tamil Movie Review – cinema preview stills gallery trailer video clips showtimes . IndiaGlitz (14 February 2006). Retrieved on 12 December 2012.June R Review – Tamil Movie Review by P.V.Sathish Kumar . Nowrunning.com (5 July 2005). Retrieved on 12 December 2012. 2006දී නිකුත් වූ ඇගේ චිත්‍රපට අතර ගෞතම් මෙනන් විසින් රචනය සහ අධ්‍යක්ෂණය කළ අපරාධ-සංත්‍රාස චිත්‍රපටයක් වූ වේට්ටෛයාඩු විලෛයාඩු සහ සූරියා සමග රංගනයේ යෙදුණු සිල්ලුනු ඔරු කාදල් චිත්‍රපට ප්‍රධාන වේ. මෙම චිත්‍රපටවල නිරූපණය කළ චරිත හේතුවෙන් ඇය ෆිල්ම්ෆෙයාර් සම්මාන උළෙලේ දී හොඳම නිළිය ප්‍රවර්ගයෙන් නිර්දේශ ලබා ගැනීමට සමත් වූවා ය. මින් පළමුව සඳහන් චිත්‍රපටය හින්දියෙන් හඬකවා The Smart Hunt යනුවෙන් ප්‍රදර්ශනය කෙරිණි.

2007–2008
2007 වර්ෂයේ ඇගේ අවසන් චිත්‍රපට වූයේ ගෞතම් මෙනන්ගේම පචෛකිලි මුතුචරම් සහ විචාරක පැසසුමට පත් මොලි චිත්‍රපටයයි. මෙම චිත්‍රපට දෙකෙන් පළමුවැන්නෙහි ඇය ඍණාත්මක චරිතයක් (ඇගේ රංගන දිවියේ ප්‍රථම වරට) නිරූපණය කළ අතර, දෙවන චිත්‍රපටයෙහි ගොළු බිහිරි යුවතියක ලෙස ඇය නිරූපණය කළ චරිතය පුළුල් ඇගයුමට ලක් විය. මොලි චිත්‍රපටය ඇයට විචාරක පැසසුම් හිමි කරදුන්නේ ය. මෙම රංගනය හේතුවෙන් ඇයට හොඳම නිළිය සඳහා ජාතික චිත්‍රපට සම්මානය සමීපයටම යාමට හැකි විය. කෙසේනමුත් ඇයට අවසානයේ එම සම්මානය හිමිනොවිණි. පචෛකිලි මුතුචරම් තුළ ඇය තීරණාත්මක රංගනයක යෙදෙයි.Box office – 3 (Feb 23rd to March 2nd). Behindwoods.com (26 November 2006). Retrieved on 12 December 2012. ඇගේ මලයාලම් චිත්‍රපට වූ රාකිලිපට්ටු සහ සීත කල්‍යාණම් චිත්‍රපට පිළිවෙලින් 2007 සහ 2009 වර්ෂවල දී තිරගත විය.Howzzat? Priyan film releases and goes unnoticed! – Malayalam Movie News . IndiaGlitz (15 January 2007). Retrieved on 12 December 2012.Friendship Bollywood Movie Preview, Synopsis – Bollywood movie Friendship Preview, Synopsis . Nowrunning.com. Retrieved on 12 December 2012. පසුව ජ්‍යෝතිකා රූපවාහිනී වෙළඳ දැන්වීම් ඔස්සේ සිය යළි පැමිණීම සනිටුහන් කළා ය. 2008දී, ඇය කෙටි චිත්‍රපටයක් වූ හීරෝවා? සීරෝවා? චිත්‍රපටයේ රංගනයේ යෙදුණා ය. මෙම චිත්‍රපටය රචනය සහ නිෂ්පාදනය කරන ලද්දේ ඇගේ මාමණ්ඩිය වූ සිවකුමාර් විසිනි. විජේ, ආර්. මාධවන් සහ සූරියා මෙහි ප්‍රධාන චරිත නිරූපණයෙන් දායක වූහ.

2015–වර්තමානය (යළි පැමිණීම)
ජ්‍යෝතිකා දෙමළ සිනමාව වෙත සිය පුනරාගමනය සනිටුහන් කළේ 36 වයදිනිලේ චිත්‍රපටය තුළිනි. මෙය ජනප්‍රිය How Old Are You? මලයාලම් චිත්‍රපටයේ ප්‍රතිනිර්මාණයකි. මෙහි ඇය නිරූපණය කළ සිය දෙපයින් නැගී සිටීමට උත්සාහ දරන මැදිවියේ ගෘහණියගේ චරිතය හේතුවෙන් ජ්‍යෝතිකා විචාරක පැසසුමට ලක් විය. 63වන බ්‍රිටැනියා දකුණු ෆිල්ම්ෆෙයාර් සම්මාන උළෙලේ හොඳම නිළිය සඳහා ෆිල්ම්ෆෙයාර් විචාරක සම්මානය ඇය හිමි කරගත්තා ය. මෙම සම්මානයත් සමග හොඳම නිළිය සඳහා ෆිල්ම්ෆෙයාර් සම්මානය - දෙමළ සහ හොඳම නිළිය සඳහා ෆිල්ම්ෆෙයාර් විචාරක සම්මානය යන සම්මාන ද්විත්වයම හිමි කරගත් ප්‍රථම නිළිය වීමට ඇය සමත්වූවා ය.Winners of the 63rd Britannia Filmfare Awards (South) හොඳම නිළිය සහ හොඳම චිත්‍රපටය වෙනුවෙන් සූරියා සමගින් ඇය බිහයින්ඩ්වුඩ්ස් ස්වර්ණ පදක්කම් හිමි කරගත්තා ය. මෙම චිත්‍රපටය බොක්ස් ඔෆීස් අතින් මධ්‍යස්ථ සාර්ථකත්වයක් හිමි කරගත්තේ ය. 36 වයදිනිලේ චිත්‍රපටයේ ශ්‍රව්‍ය නිකුතුවේ සහ චිත්‍රපටයේ සාර්ථක මුදාහැරීමත් සමග ජ්‍යෝතිකා සිය සැමියා වූ සූරියා සහ ඇගේ ඇතැම් මිතුරන්ව අගය කළේ ඔවුන් තමන්ගේ යළි පැමිණීමට පෙළඹවූ බව පවසමිනි. දෙමළ රූපවාහිනී වැඩසටහනක් වූ Koffee with DDහි දී ජ්‍යෝතිකා සඳහන් කළේ අපට අනාගතයේ ඇය කලාකාරිණියක මිස වීරවරියක ලෙස දැකගත නොහැකි බවයි.

36 වයදිනිලේ චිත්‍රපටයේ සාර්ථකත්වයෙන් පසු, 2016 පෙබරවාරියේ දී අධ්‍යක්ෂක බ්‍රම්මා විසින් තමන් විසින් රච‍නයෙහි යෙදුණු "ස්ත්‍රී-කේන්ද්‍රීය" චිත්‍රපටයක් සඳහා ඇයව තෝරාගන්නා ලදී. ඇගේ සැමියා වූ සූරියා මෙයට මූල්‍යමය අනුග්‍රහය දැක්වීමට ඉදිරිපත් විය. අනතුරුව චිත්‍රපටයේ සිය චරිතය සඳහා සූදානම් වීමට ජ්‍යෝතිකා දින විස්සක් පුරා වැඩමුළු මාලාවකට සහභාගී වූවා ය. මගලිර් මාට්ටුම් නැමැති මෙම චිත්‍රපටය රචනය සහ අධ්‍යක්ෂණය කරන ලද්දේ බ්‍රම්මා විසිනි. මෙය කූට්ට්‍රම් කඩිතල් (2015) චිත්‍රපටයෙන් පසු සිය දෙවන නිර්මාණය විය. මෙහි ප්‍රමුඛ චරිත නිරූපණය කරන්නේ සාරණ්‍යා, ඌර්වෂි, භානුප්‍රියා, නසාර් සහ ලිවිංස්ටන් විසිනි. සූරියා විසින් නිෂ්පාදනය කරන ලද මෙහි නිෂ්පාදන කටයුතු 2016 ජූලි මස ආරම්භ විය. මීට අමතරව ඇය 2016 සැප්තැම්බරයේ දී ශ්‍රී තේනන්දල් ෆිල්ම්ස් ආයතනයේ තවත් චිත්‍රපටයක් සඳහා අත්සන් තැබුවා ය. අට්ලී විසින් අධ්‍යක්ෂණය කරන මෙහි ප්‍රධාන චරිතය විජේ විසින් නිරූපණය කරනු ලබයි.http://www.ibtimes.co.in/vijay-61-sri-thenandal-films-confirms-producing-ilayathalapathy-atlees-film-700191http://indiatoday.intoday.in/story/vijay-61-ilayathalapathy-vijay-jyothika-kajal-samantha/1/871842.htmlhttp://www.behindwoods.com/tamil-movies-cinema-news-16/sri-thenandal-films-officially-announce-the-cast-and-crew-details-about-vijay-61.html රූගත කිරීම් ඇරඹී දින කිහිපයකට පසුව ජ්‍යෝතිකා ව්‍යාපෘතියෙන් ඉවත් වූ අතර, නිත්‍යා මෙනන් ඇගේ චරිතය නිරූපණය කළා ය. මෙම විස්ථාපනය පිළිබඳ මෙතෙක් කිසිදු නිල නිවේදනයක් නිකුත් කොට නැත.http://www.sify.com/movies/nithya-menen-replaces-jyothika-in-thalapathy-61-news-tamil-rcgsptdacgcaj.html පෙබරවාරි මස අග දී සූරියා විසින් ජ්‍යෝතිකාගේ නව චිත්‍රපටය ප්‍රවීණ අධ්‍යක්ෂකගේ චිත්‍රපටයක් බව සනාථ කළේ එහි මුහුරත් පෝස්ටර මුදාහැරීමෙනි. මෙම චිත්‍රපටය නාචියාර් ලෙස නම්කොට ඇති අතර, ජ්‍යෝතිකා විසින් එහි අවතාරයකගේ චරිතය නිරූපණය කරයි. නාචියාර් චිත්‍රපටයේ ප්‍රධාන නළුවා ලෙස ජී. වී. ප්‍රකාශ් තෝරාගෙන ඇත. ඔහුගේ මංගල දැක්ම පෝස්ටර මෑතක දී මුදාහැර ඇත. චිත්‍රපටයේ සංගීත නිර්මාණය ඉලයරාජා විසින් සිදු කරනු ලබයි.

තෙලිඟු වෘත්තිය

ජ්‍යෝතිකාගේ පළමු තෙලිඟු දායකත්වය වූයේ තාගෝර් චිත්‍රපටයේ ඇය නිරූපණය කළ ප්‍රධාන චරිතයයි. මෙහි ඇය චිරන්ජීවිගේ බිරිඳ ලෙස චරිත නිරූපණය කළා ය. අන්තර්ජාතික ඉන්දියානු චිත්‍රපට ඇකඩමි සම්මාන උළෙලේ දී ප්‍රදර්ශනය කෙරුණු මෙය ආර්ථික අතින් සාර්ථකත්වයට පත් විය. ඔහු සමග ඉන්ද්‍රා චිත්‍රපටයේ ප්‍රධාන චරිත දෙකෙන් ඕනෑම එකක් නිරූපණයට ඇයට ආරාධනා හිමිවුව ද, ඇය ඒවා ප්‍රතික්ෂේප කළේ දෙමළ චිත්‍රපටවල සහ උපේන්ද්‍රා සමග ඇය රැඟූ ඇගේ ප්‍රථම කන්නඩ චිත්‍රපටයේ කටයුතුවල කාර්යබහුලත්වය හේතුවෙනි. ඇය තෙලිඟු සිනමාවට පිවිසියේ චිරක්ජීවි සමග රංගනයෙන් වුව ද, ඇගේ පළමු තෙලිඟු චිත්‍රපටය වූයේ වන් ටූ ත්‍රී නම් ත්‍රිභාෂා චිත්‍රප‍ටයයි. ඇයට ලක්ෂ්මි නරසිංහ චිත්‍රපටයේ නන්දමුරි බාලක්‍රිෂ්ණා සමග සහ මහාරාධි චිත්‍රපටයේත් ප්‍රධාන චරිත නිරූපණයට ආරාධනා හිමිවුව ද ඇය එය ප්‍රතික්ෂේප කළේ දින සම්බන්ධ ගැටලු හේතුවෙනි. මින් දෙවනුව සඳහන් කළ චිත්‍රපටය ඇය රංගනයේ යෙදුණු 2003 සාර්ථක දෙමළ චිත්‍රපටයක් වූ කාක කාක චිත්‍රපටයේ තෙලිඟු ප්‍රතිනිර්මාණයයි. ආධුනික අධ්‍යක්ෂකවරයකු වූ රාඝවා ලෝරන්ස්ගේ මාස් චිත්‍රපටයේ නාගාර්ජුනා අක්කිනේනි සමගින් ඇය රංගනයෙහි යෙදුණා ය. ෆිල්ම්ෆෙයාර් සම්මාන උළෙලේ හොඳම නිළිය ප්‍රවර්ගයෙන් ඇය නිර්දේශ වූවා ය. මෙම චිත්‍රපටය දෙමළ බසින් හඬකවා වීරන් ලෙස විකාශය කෙරුණු අතර එය අතිශය සාර්ථක විය. මෙහි හින්දියෙන් හඬකැවූ ප්‍රභේදය මේරි ජුන්ග් - වන් මෑන් ආමි නම් විය. මෙම චිත්‍රපටය බොක්ස් ඔෆීස් අතින් අතිශය සාර්ථකත්වයට පත් වූයේ ආදායම් වාර්තා තබමිනි.

නිෂ්පාදක එම්. එස්. රාජු විසින් සිය වර්ෂම් චිත්‍රපටයේ ප්‍රභාස් සමග ප්‍රධාන චරිත නිරූපණය කිරීමට ඇයට ආරාධනා කළ නමුත්, ඇය එම ආරාධනය ප්‍රතික්ෂේප කළා ය. එයට හේතුව චන්ද්‍රමුඛී චිත්‍රපටයේ සුපිරි නළු රජ්නිකාන්ත් සමග රංගනයේ යෙදීමට එහි දින බාධාවක් වීමයි. චන්ද්‍රමුඛීහි සාර්ථකත්වයත් සමගින් ඇය සුපිරි නිළියක ලෙස විරුදාවලි ලැබුවා ය. ඇගේ අවසන් තෙලිඟු චිත්‍රපටය වූයේ රවි තේජා සමග රංගනයේ යෙදුණු Shock චිත්‍රපටයයි. මෙය නිෂ්පාදනය කරන ලද්දේ රාම් ගෝපාල් වර්මා විසිනි. මේ හේතුවෙන් ඇය නැවත වරක් ෆිල්ම්ෆෙයාර් සම්මාන උළෙලේ හොඳම නිළිය ලෙස නිර්දේශ හිමි කරගැනීමට සමත් වූවා ය. ස්ටාලින් තෙලිඟු චිත්‍රපටයේ චිරන්ජීවි සමග රංගනයේ යෙදීමට ඇයට නැවත වරක් ඇයට අවස්ථාවක් හිමිවූ නමුත්, එය පසුව අහිමි විය. ශ්‍රී රාමදාසු චිත්‍රපටයේ නාගාර්ජුනා සමගත් ලක්ෂ්මි චිත්‍රපටයේ වෙන්කටේෂ් සමගත් ප්‍රධාන චරිත නිරූපණයට ඇයට ආරාධනා හිමිවූ නමුත්, ඇය ඒ සියල්ල ප්‍රතික්ෂේප කළේ කාර්යබහුල වීම හේතුවෙනි.

දෙමළ චිත්‍රපට අධ්‍යක්ෂක ශ්‍රී රාඝවාගේ (හෙවත් සෙල්වරාඝවන්) කුළුඳුල් තෙලිඟු අධ්‍යක්ෂණය වූ ආදාවරි මටකලු අර්ධලු වෙරුලේ චිත්‍රපටයේ වෙන්කටේෂ් සමග රැඟුමට ජ්‍යෝතිකා තෝරාගැනිණි. ජ්‍යෝතිකා මෙයට අත්සන් තැබූව ද, පසුව ඉන් ඉවත් වූයේ සිය විවාහයේ තටයුතු හේතුවෙනි. පසුව මෙම චරිතය ත්‍රිෂා ක්‍රිෂ්ණන් විසින් නිරූපණය කරන ලදී.

ඇගේ මොලි චිත්‍රපටය තෙලිඟු බසින් මාතරානෛ මෞනමිඩි යන නාමයෙන් මුදාහැරුණු අතර, ඇගේ රංගනය වෙනුවෙන් විචාරක පැසසුමට ඇය ලක්වූවා ය. මෙය ආර්ථික අතින් ද සාර්ථක විය.

වෙනත් නිර්මාණ
අතීතයේ ජ්‍යෝතිකා ඉදයම් තෙල් සහ පැරගන් පාවහන් සඳහා සන්නාම තානාපතිනියක ලෙස කටයුතු කොට ඇත. මීට අමතරව ඇය RmKV සේද සාරි සහ චෙන්නායිහි Wardrobe Hub වෙනුවෙන් ද සන්නාම තානාපතිනියක ලෙස කටයුතු කළා ය. පසුව, ඇය සිය සැමියා වූ සූරියා සමගින් Aircel සහ Nescafé වෙළඳ දැන්වීම සඳහා ද පෙනීසිටියා ය. මීට අමතරව ඇය Comfort සහ සන්තූර් සබන් දැන්වීමවල ද පෙනීසිට තිබේ.

චිත්‍රපට නාමාවලිය
 වර්ෂය  චිත්‍රපටය  චරිතය  භාෂාව  සටහන් 1998 ඩෝලි සාජා කේ රඛ්නා  පල්ලවී සිංහා  හින්දි නිර්දේශිත - හොඳම කෝඩුකාර නිළිය සඳහා ෆිල්ම්ෆෙයාර් සම්මානය 1999 වාලි  සෝනා  දෙමළ  හොඳම කෝඩුකාර නිළිය සඳහා ෆිල්ම්ෆෙයාර් සම්මානය - දකුණ  දිනකරණ් හොඳම කෝඩුකාර නිළිය"අමුදා සුරාභි" හොඳම නවක නිළිය සම්මානය.හොඳම නවක නිළිය සඳහා සිනෙමා එක්ස්ප්‍රස් සම්මානය - දෙමළ 1999  පූවෙල්ලම් කේට්ටුප්පාර්  ජානකී "කල්‍යාණි" කන්නන්  දෙමළ  1999 මුගවරී  විජී  දෙමළ  2000  කුෂි  ජෙනිෆර් (ජෙනී/සෙල්වි)  දෙමළ  හොඳම නිළිය සඳහා ෆිල්ම්ෆෙයාර් සම්මානය - දෙමළහොඳම නිළිය සඳහා සිනෙමා එක්ස්ප්‍රස් සම්මානය - දෙමළ  2000  Rhythm  අරුණා කාර්තිකේයන්  දෙමළ  2000  ස්නේගිතියේ  වානි "වාසු" සුබ්‍රමණියම්  දෙමළ  2000  උයිරිලේ කලන්තතු  ප්‍රියා මහාලක්ෂ්මි  දෙමළ  2000  තෙනාලි  ජානකී  දෙමළ  2001  Little John  වානි  දෙමළ/හින්දි/ඉංග්‍රීසි  ත්‍රීභාෂා චිත්‍රපටයකි. 2001  ඩුම් ඩුම් ඩුම්  ගංගා වේළුතම්බි  දෙමළ  සිනෙමා එක්ස්ප්‍රස් සම්මාන තිරයේ හොඳම යුවළ (මාධවන් සමග හවුලේ) 2001  Star  ප්‍රීති  දෙමළ  2001  පූවෙල්ලම් උන් වාසම්  චෙල්ලා  දෙමළ  නිර්දේශිත - හොඳම දෙමළ නිළිය සඳහා ෆිල්ම්ෆෙයාර් සම්මානය49th Annual Filmfare Awards – South . Downloads.movies.indiatimes.com. Retrieved on 24 June 2013. 2001  12B  ජෝතිකා  දෙමළ  2002  රාජා  ප්‍රියා  දෙමළ නිර්දේශිත - හොඳම නිළිය සඳහා ෆිල්ම්ෆෙයාර් සම්මානය - දෙමළ 2002  One Two Three  නර්මධා  දෙමළ/තෙලිඟු/කන්නඩ  ත්‍රිභාෂා චිත්‍රපටයකි. 2002  නගරාහවු  කීර්ති ප්‍රේමා  කන්නඩ  2003  ධූල්  ඊශ්වරී  දෙමළ  නිර්දේශිත - හොඳම නිළිය සඳහා ෆිල්ම්ෆෙයාර් සම්මානය - දෙමළ 2003  ප්‍රියාමනා තොලි  නන්දිනී අශෝක්  දෙමළ  2003  කාක කාක  මායා අන්බුචෙල්වන්  දෙමළ  නිර්දේශිත - හොඳම නිළිය සඳහා ෆිල්ම්ෆෙයාර් සම්මානය - දෙමළඅන්තර්ජාතික දෙමළ චිත්‍රපට සම්මාන හොඳම නිළිය සඳහා විශේෂ ජූරියේ සම්මානය 2003  තිරුමලෛ  ස්වේතා  දෙමළ  2003  තාගෝර්  නන්දිනී (නන්දු)  තෙලිඟු  2003  Three Roses  පූජා  දෙමළ  2004  අරුල්  කණ්මණි අරුල්කුමාරන්  දෙමළ  2004  පේරාලගන්  ප්‍රියා/ ශෙන්බගම්  දෙමළ  ද්විත්ව චරිතයකි. හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය දිනකරණ් හොඳම නිළියනිර්දේශිත - හොඳම නිළිය සඳහා ෆිල්ම්ෆෙයාර් සම්මානය - දෙමළ 2004  මන්මදන්  මෛතිලි  දෙමළ නිර්දේශිත: හොඳම නිළිය සඳහා ෆිල්ම්ෆෙයාර් සම්මානය - දෙමළ 2004  මාස්  අංජලී  තෙලිඟු  නිර්දේශිත: හොඳම නිළිය සඳහා ෆිල්ම්ෆෙයාර් සම්මානය - තෙලිඟු  2005  මායවි  ජ්‍යෝතිකා නිළිය (ජෝ)  දෙමළ  2005  චන්ද්‍රමුඛී  ගංගා සෙන්තිල්නාතන්/ චන්ද්‍රමුඛී  දෙමළ  හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානයදිනකරණ් හොඳම නිළියහොඳම නිළිය සඳහා චිත්‍රපට රසික සංගමයේ සම්මානයනිර්දේශිත: හොඳම නිළිය සඳහා ෆිල්ම්ෆෙයාර් සම්මානය - දෙමළ 2006  සරවණා  සධානා  දෙමළ  2006    Shock  මධුරි  තෙලිඟු  නිර්දේශිත: හොඳම නිළිය සඳහා ෆිල්ම්ෆෙයාර් සම්මානය - තෙලිඟු  2006  වික්‍රමාර්කුඩු  වික්‍රම් සිං රථෝද් මහත්මිය  තෙලිඟු  සඳහන් නොවන චරිතයකි. 2006  June R  ජූන් ආර්.  දෙමළ  2006  වේට්ටෛයාඩු විලෛයාඩු  ආරාධනා  දෙමළ  නිර්දේශිත: හොඳම නිළිය සඳහා ෆිල්ම්ෆෙයාර් සම්මානය - දෙමළ 2006  සිල්ලුනු ඔරු කාදල්  කුන්තවි ගෞතම්  දෙමළ  නිර්දේශිත: හොඳම නිළිය සඳහා ෆිල්ම්ෆෙයාර් සම්මානය - දෙමළ 2007  මොලි  අර්චනා  දෙමළ  හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානයනිර්දේශිත: හොඳම දෙමළ නිළිය සඳහා ෆිල්ම්ෆෙයාර් සම්මානය 2007  පචෛකිලි මුතුචරම්  ස්මිතා (ගීතා/කල්‍යාණි)  දෙමළ  2007  මණිකණ්ඩා  මහාලක්ෂ්මී (මහා)  දෙමළ  2007  රක්කිලිප්පට්ටු  ජොසෆින්  මලයාලම්  2009  සීත කල්‍යාණම්  නිමිෂා  මලයාලම් නිර්දේශිත, හොඳම මලයාලම් නිළිය සඳහා ෆිල්ම්ෆෙයාර් සම්මානය 2015  36 වයදිනි‍ලේ  වසන්ති තමිල්සෙල්වන්  දෙමළ  හොඳම දකුණු නිළිය සඳහා ෆිල්ම්ෆෙයාර් විචාරක සම්මානයනිර්දේශිත: හොඳම දෙමළ නිළිය සඳහා ෆිල්ම්ෆෙයාර් සම්මානය 2017  මගලිර් මාට්ටුම්   දෙමළ  රූගත කෙරෙමින් පවතියි. 2017  නාචියාර්   දෙමළ පූර්ව-නිෂ්පාදනය

කෙටි චිත්‍රපට

 වර්ෂය චිත්‍රපටය චරිතය භාෂාව සටහන් 2006  නිමිෂම්  නිමිෂා  මලයාලම්  රේවතී එස්. වර්මා විසින් අධ්‍යක්ෂණය කළ කෙටි චිත්‍රපටයකි. 2008  හීරෝවා? සීරෝවා?  නොදනී  දෙමළ 

සම්මාන

 තමිල් නාඩු ප්‍රාන්ත චිත්‍රපට සම්මාන 
 2004 – හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය: පේරාලගන් 
 2005 – හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය: චන්ද්‍රමුඛී
 2007 – හොඳම නිළිය සඳහා තමිල් නාඩු ප්‍රාන්ත චිත්‍රපට සම්මානය: මොලි

 අන්තර්ජාතික දෙමළ චිත්‍රපට සම්මාන 
2004 - හොඳම නිළිය සඳහා අන්තර්ජාතික දෙමළ චිත්‍රපට සම්මාන විශේෂ ජූරි සම්මානය: කාක කාක 
2007 - හොඳම නිළිය සඳහා අන්තර්ජාතික දෙමළ චිත්‍රපට සම්මානය: මොලි

 කලෛමාමණි සම්මාන
 2005 – කලෛමාමණි හොඳම නිළිය සම්මානය: කලාව - චිත්‍රපට කර්මාන්තය

 චිත්‍රපට රසික සංගමයේ සම්මාන 
2001 - හොඳම දෙමළ නිළිය: පූවෙල්ලම් උන් වාසම්
2004 - හොඳම දෙමළ නිළිය: පේරාලගන්
2005 - හොඳම දෙමළ නිළිය සම්මානය: චන්ද්‍රමුඛී
2006 - හොඳම දෙමළ නිළිය සම්මානය: වේට්ටෛයාඩු විලෛයාඩු
2007 - හොඳම දෙමළ නිළිය සම්මානය: මොලි

 වෙනත් සම්මාන 
1999 - අමුද සුරාභි හොඳම නවකයා: වාලි
2003 - හොඳම නිළිය සඳහා මදුරාසි සංස්ථා සංගම් සම්මානය: ධූල්
2005 - හොඳම නිළිය සඳහා චිත්‍රපට විචාරක සම්මානය: චන්ද්‍රමුඛී 
2007 - හොඳහ නිළිය සඳහා හබ්ස් තේරීම සම්මානය: මොලි
2007 - හොඳම නිළිය සඳහා බෙන්ස් සම්මානය: මොලි
2007 - හොඳම නිළිය සඳහා රිට්ස් සම්මානය: මොලි
2007 - ඉසෛයුරවි දෙමළ සංගීත සම්මාන - හොඳම වීරවරිය: මොලි

 විකටන් සම්මාන 
2001 - හොඳම දෙමළ නිළිය - පූවෙල්ලම් උන් වාසම්

 සිනෙමා එක්ස්ප්‍රස් සම්මාන 
1999 - හොඳම නවක නිළිය සඳහා සිනෙමා එක්ස්ප්‍රස් සම්මානය - දෙමළ: වාලි
2000 - හොඳම නිළිය සඳහා සිනෙමා එක්ස්ප්‍රස් සම්මානය - දෙමළ: කුෂි
2001 - හොඳම තිරයේ යුවළ සඳහා සිනෙමා එක්ස්ප්‍රස් සම්මානය (මාධවන් සමග සමව):  ඩුම් ඩුම් ඩුම් 

 ෆිල්ම්ෆෙයාර් සම්මාන දකුණ 
 1999 – හොඳම ආධුනික නිළිය සඳහා ෆිල්ම්ෆෙයාර් සම්මානය - දකුණ: වාලි
 2000 – හොඳම නිළිය සඳහා ෆිල්ම්ෆෙයාර් සම්මානය - දෙමළ: කුෂි
 2015 – දකුණේ හොඳම නිළිය සඳහා ෆිල්ම්ෆෙයාර් විචාරක සම්මානය: 36 වයදිනිලේ

 දිනකරණ් චිත්‍රපට සම්මාන 
1999 - දිනකරණ් හොඳම නවකයා සම්මානය: වාලි
2001 - දිනකරණ් හොඳම නිළිය දෙමළ: පූවෙල්ලම් උන් වාසම්
2004 - දිනකරණ්: පේරාලගන් සහ මන්මදන්
2005 - හොඳම නිළිය සඳහා දිනකරණ් සම්මානය: චන්ද්‍රමුඛී

 බිහයින්ඩ්වුඩ්ස් ස්වර්ණ පදක්කම් සම්මාන 
බිහයින්ඩ්වුඩ්ස් ජනතාවගේ තේරීම නිළිය - 36 වයතිනිලේ 
බිහයින්ඩ්වුඩ්ස් හොඳම ආධුනික නිෂ්පාදක - සූරියා සමග (2D එන්ටර්ටේන්මන්ට්) - 36 වයතිනිලේ

 දකුණු ඉන්දියානු අන්තර්ජාතික චිත්‍රපට සම්මාන 
2015 නිර්දේශිත - හොඳම නිළිය සම්මානය - දෙමළ - 36 වයදිනිලේ

 අයිෆා උත්සවම් සම්මාන 
2015 නිර්දේශිත - හොඳම නිළිය සම්මානය - දෙමළ - 36 වයදිනිලේ

 විජේ සම්මාන 
2006 නිර්දේශිත - ප්‍රියතම වීරවරිය - වේට්ටෛයාඩු විලෛයාඩු
2007 නිර්දේශිත - ප්‍රියතම වීරවරිය - මොලි
2007 නිර්දේශිත - හොඳම නිළිය - මොලි

ෆිල්ම්ෆෙයාර් සම්මාන
1998 නිර්දේශිත - හොඳම කෝඩුකාර නිළිය - ඩෝලි සාජා කේ රඛ්නා

 නිර්දේශ 
 දෙමළ 
 2001 – හොඳම නිළිය සඳහා ෆිල්ම්ෆෙයාර් සම්මානය - දෙමළ: පූවෙල්ලම් උන් වාසම්
 2002 – හොඳම නිළිය සඳහා ෆිල්ම්ෆෙයාර් සම්මානය - දෙමළ: රාජා
 2003 – හොඳම නිළිය සඳහා ෆිල්ම්ෆෙයාර් සම්මානය - දෙමළ: ධූල්
 2003 – හොඳම නිළිය සඳහා ෆිල්ම්ෆෙයාර් සම්මානය - දෙමළ: කාක කාක
 2004 – හොඳම නිළිය සඳහා ෆිල්ම්ෆෙයාර් සම්මානය - දෙමළ: පේරාලගන්
 2004 – හොඳම නිළිය සඳහා ෆිල්ම්ෆෙයාර් සම්මානය - දෙමළ: මන්මදන්
 2005 – හොඳම නිළිය සඳහා ෆිල්ම්ෆෙයාර් සම්මානය - දෙමළ: චන්ද්‍රමුඛී
 2006 – හොඳම නිළිය සඳහා ෆිල්ම්ෆෙයාර් සම්මානය - දෙමළ: වේට්ටෛයාඩු විලෛයාඩු
 2006 – හොඳම නිළිය සඳහා ෆිල්ම්ෆෙයාර් සම්මානය - දෙමළ: සිල්ලුනු ඔරු කාදල්
 2007 – හොඳම නිළිය සඳහා ෆිල්ම්ෆෙයාර් සම්මානය - දෙමළ: මොලි
 2015 – හොඳම නිළිය සඳහා ෆිල්ම්ෆෙයාර් සම්මානය - දෙමළ: 36 වයදිනිලේ

 තෙලිඟු 
 2004 – හොඳම නිළිය සඳහා ෆිල්ම්ෆෙයාර් සම්මානය - තෙලිඟු: Mass
 2006 – හොඳම නිළිය සඳහා ෆිල්ම්ෆෙයාර් සම්මානය - තෙලිඟු: Shock

 මලයාලම්
 2009 – හොඳම නිළිය සඳහා ෆිල්ම්ෆෙයාර් සම්මානය - මලයාලම්: සීත කල්‍යාණම්

ආශ්‍රේයයන්

බාහිර සබැඳි


Category:ඉන්දියානු චිත්‍රපට නිළියන්
ප්‍රවර්ගය:දෙමළ සිනමාවේ නිළියෝ
Category:1977 උපත්
Category:ජීවත්වන්නෝ
ප්‍රවර්ගය:මුම්බායිහි නිළියෝ
Category:හින්දි සිනමාවේ නිළියන්
ප්‍රවර්ගය:මලයාලම් සිනමාවේ නිළියෝ
ප්‍රවර්ගය:තමිල් නාඩු ප්‍රාන්ත චිත්‍රපට සම්මාන ජයග්‍රාහකයෝ
Category:ෆිල්ම්ෆෙයාර් සම්මාන දකුණ ජයග්‍රාහකයින්
ප්‍රවර්ගය:කන්නඩ සිනමාවේ නිළියෝ
Category:කලෛමාමණි සම්මාන ලාභීන්
ප්‍රවර්ගය:තෙලිඟු සිනමාවේ නිළියෝ
ප්‍රවර්ගය:20 වන සියවස තුළ ඉන්දියානු නිළියෝ
ප්‍රවර්ගය:21 වන සියවස තුළ ඉන්දියානු නිළියෝ